open-index/open-wikipedia-markdown huggingface dataset:
Όμπλαστ Σρέμκα

μικρογραφία|Όμπλαστ Σρέμκα
Η **περιφέρεια Σρέμκα** (*Σρεμ ή Σίρμιου*) (*[[σερβικά]]: Сремска област, [[κροατικά]]: Srijemska oblast*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Βούκοβαρ.

Το 1929 καταργείται και τα εδάφη της προσαρτήθηκαν στις Μπανόβινα Δούναβη, Μπανόβινα Ντρίνα και Μεγάλου Βελιγραδίου. Γεωγραφικά καταλάμβανε την ιστορική περιοχή του Σίρμιου που σήμερα ανήκει σε Κροατία και Σερβία.

## Αναφορές
* Istorijski atlas, Geokarta, Beograd, 1999.

Όμπλαστ Σρεμκα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Γκίλμπερτ Λιούις

Ο **Γκίλμπερτ Νιούτον Λιούις** (*Gilbert Newton Lewis*, 23 Οκτωβρίου 1875 – 23 Μαρτίου 1946), επίτιμο μέλος της Βασιλικής Εταιρείας της Αγγλίας ήταν σημαντικός Αμερικανός φυσικοχημικός. Υπάρχουν βάσιμοι ισχυρισμοί ότι αδίκως δεν του απονεμήθηκε το Νόμπελ της Χημείας.

## Συνεισφορές στη Χημεία
Είναι γνωστός στην επιστήμη της Χημείας για τις σημαντικές συνεισφορές του: για την ανακάλυψη του ομοιοπολικού δεσμού, της αρχής του ηλεκτρονιακού ζεύγους, της ηλεκτρονιακής δομής κατά Λιούις και άλλες συνεισφορές, όπως στη θεωρία σθένους - δεσμού, που διαμόρφωσε τις σύγχρονες θεωρίες για τη χημική δεσμολογία. Ο Λιούις, ακόμη, συνεισέφερε επιτυχημένα στη θερμοδυναμική, στη φωτοχημεία, στον ισοτοπικό διαχωρισμό, καθώς επίσης και στην οξεοβασική θεωρία κατά Λιούις.

## Βιογραφικά στοιχεία και σπουδές
Ο Γκίλμπερτ Νιούτον Λιούις γεννήθηκε στις 23 Οκτωβρίου 1875, στο Γουάιμαουθ της Μασαχουσέτης (*Weymouth, Massachusetts*). Αφού έλαβε το διδακτορικό του στη χημεία από το Πανεπιστήμιο Χάρβαρντ (*Harvard University*) και μελέτησε επιπλέον στη Γερμανία και στις Φιλιππίνες, ο Λιούις μετακόμισε στη Καλιφόρνια για να διδάξει χημεία στο Πανεπιστήμιο της Καλιφόρνιας, Μπέρκλεϋ (*California, Berkeley.*).

## Σταδιοδρομία και διακρίσεις
Το 1912, προτάθηκε και έγινε κοσμήτορας της Σχολής Χημείας στο Πανεπιστήμιο της Καλιφόρνιας, Μπέρκλεϋ, σχολή η οποία ανεδείχθη ως μία από τις καλύτερες της εποχής εκείνης, με σημαντικούς ερευνητές. Ως ένας καθηγητής πανεπιστημίου, ενσωμάτωσε τις αρχές της θερμοδυναμικής στο πρόγραμμα του χημικού τμήματος και μεταρρύθμισε τη χημική θερμοδυναμική με ένα μαθηματικά αυστηρό τρόπο, που ήταν όμως προσιτός και στους κοινούς προπτυχιακούς χημικούς. Άρχισε να μετρά τις τιμές της ελεύθερης ενέργειας σε αρκετές χημικές διεργασίες, και ανόργανες και οργανικές.

Το 1916, πρότεινε τη θεωρία του για τη δεσμολογία και πρόσθεσε την πληροφόρηση για τα ηλεκτρόνια στον Περιοδικό πίνακα των χημικών στοιχείων. Το 1926, ο Λιούις εισήγαγε τον όρο «φωτόνιο» για τη μικρότερη μονάδα της ενέργειας ακτινοβολίας. Το 1933, άρχισε την έρευνά του στον ισοτοπικό διαχωρισμό. Ο Λιούις εργάστηκε με το υδρογόνο και κατάφερε να διαχωρίσει ένα δείγμα βαρέως ύδατος. Μετά ασχολήθηκε με την οξεοβασική θεωρία του, και εργάστηκε στο πεδίο της φωτοχημείας, κατά τη διάρκεια των τελευταίων ετών της ζωής του. Ήταν ένας «αδελφός» στο ΑΧΣ, δηλαδή της «Επαγγελματικής Αδελφότητας Χημείας».

Παρόλο που προτάθηκε 41 φορές για Νόμπελ, ο Λιούις, πολύ παράξενα, ποτέ δεν έλαβε το Βραβείο Νόμπελ Χημείας, πιθανώς για λόγους ζήλιας ή/και αντιπαλότητας με ορισμένους συναδέλφους του.

## Άδοξο τέλος
Στις 23 Μαρτίου 1946, ο Λιούις βρέθηκε νεκρός στο εργαστήριό του στο Μπέρκλεϋ, ενώ χρησιμοποιούσε υδροκυάνιο, γεγονός που έκανε πολλούς να ισχυριστούν ότι η αιτία του θανάτου του ήταν η αυτοκτονία. Υπάρχουν ισχυρισμοί ότι έπασχε και από μελαγχολία. Μετά το θάνατο του Λιούις, τα παιδιά του ακολούθησαν την καριέρα του πατέρα τους ως χημικοί.

## Παραπομπές


Κατηγορία:Αμερικανοί χημικοί
Κατηγορία:Φυσικοχημικοί
Κατηγορία:Χημικοί του 20ού αιώνα
Κατηγορία:Θεωρητικοί της σχετικότητας
Refuge Denied

Το **Refuge Denied** είναι το πρώτο άλμπουμ του αμερικάνικου heavy metal συγκροτήματος Sanctuary, το οποίο κυκλοφόρησε το Νοέμβριο του 1987 μέσω της δισκογραφικής εταιρείας "Epic Records" και επανεκδόθηκε σε μορφή CD στις 18 Απριλίου 1988 και σε κασέτα τον Ιούλιο του 1991.

Η ηχογράφηση του έγινε στα "Steve Lawson Studios" του Σιάτλ και η μίξη του στο "Granny's House" της Καλιφόρνια. Το 2010 επανεκδόθηκε σε μορφή διπλού CD μαζί με το δεύτερο άλμπουμ του συγκροτήματος, "*[[Into the Mirror Black]]*", από την "Ironbird Records".

Η παραγωγή του άλμπουμ έγινε από τον κιθαρίστα και τραγουδιστή των Megadeth, Ντέιβ Μαστέιν, ο οποίος συμμετείχε και στη διασκευή του "*White Rabbit*" των Jefferson Airplane.

Κατά τη διάρκεια των ηχογραφήσεων, ο τραγουδιστής Γουόρελ Ντέιν τραυμάτισε το λαιμό του, γεγονός που άλλαξε τη χροιά της φωνής του, κάτι που είναι εμφανές στις επόμενες κυκλοφορίες των Sanctuary και των Nevermore.

## Τραγούδια
1. **Battle Angels** *(Blosl, Dane)* - 4:30
2. **Die for My Sins** *(Rutledge, Dane)* - 3:37
3. **Soldiers of Steel** *(Rutledge, Dane)* - 5:24
4. **Veil of Disguise** *(Rutledge, Dane)* - 5:43
5. **Sanctuary** *(Rutledge, Dane)* - 3:54
6. **White Rabbit** *(Slick)* - 3:07
7. **Termination Force** *(Rutledge, Dane, Sheppard)* - 3:49
8. **Ascension to Destiny** *(Rutledge, Dane)* - 4:52
9. **The Third War** *(Rutledge, Dane)* - 3:47

## Τα μέλη του συγκροτήματος
Το "*Refuge Denied*" ηχογραφήθηκε από τους εξής μουσικούς:

* Γουόρελ Ντέιν - φωνητικά
* Λένι Ράτλετζ - κιθάρα
* Σιν Μπλοσλ - κιθάρα
* Τζιμ Σέπαρντ - μπάσο
* Ντέιβ Μπάντμπιλ - τύμπανα

;Γκεστ συμμετοχή
* Ντέιβ Μαστέιν - κιθάρα στο "*White Rabbit*"

## Παραπομπές


## Πηγές
* Refuge Denied - Sanctuary | Songs, Reviews, Credits, Awards | AllMusic
* Sanctuary - Refuge Denied - Encyclopaedia Metallum: The Metal Archives

Κατηγορία:Δισκογραφία των Sanctuary
Κατηγορία:Άλμπουμ του 1987
Into the Mirror Black

Το **Into the Mirror Black** είναι το δεύτερο άλμπουμ του αμερικάνικου heavy metal συγκροτήματος Sanctuary, το οποίο κυκλοφόρησε τον Φεβρουάριο του 1990 μέσω της δισκογραφικής εταιρείας "Epic Records". Στην Ευρώπη, η κυκλοφορία του δίσκου έγινε μερικούς μήνες νωρίτερα.

Η ηχογράφηση του έγινε στα "Sound City Studios" της Καλιφόρνια και η μίξη του στο "Cornerstone Recorders" του Τσατσγουόρθ. Η παραγωγή έγινε από τον Χάουαρντ Μπένσον, γνωστό για τη μετέπειτα συνεργασία του με τους Motörhead.

Το 2010, το άλμπουμ επανεκδόθηκε σε μορφή διπλού CD μαζί με τον πρώτο δίσκο του συγκροτήματος, "*[[Refuge Denied]]*", από την "Ironbird Records".

Για το κομμάτι "*Future Tense*" γυρίστηκε βίντεο κλιπ το οποίο προβλήθηκε αρκετά στην εκπομπή "Headbangers Ball" του τηλεοπτικού δικτύου "MTV".

## Τραγούδια
1. **Future Tense** *(Rutledge, Blosl, Dane, Sheppard)* - 5:08
2. **Taste Revenge** *(Rutledge, Dane)* - 5:00
3. **Long Since Dark** *(Rutledge, Dane)* - 5:04
4. **Epitaph** *(Rutledge, Dane)* - 6:02
5. **Eden Lies Obscured** *(Rutledge, Dane)* - 5:21
6. **The Mirror Black** *(Rutledge, Dane)* - 5:07
7. **Seasons of Destruction** *(Rutledge, Dane)* - 4:51
8. **One More Murder** *(Rutledge, Dane)* - 4:21
9. **Communion** *(Rutledge, Blosl, Dane, Budbill)* - 5:37

## Τα μέλη του συγκροτήματος
Το "*Into the Mirror Black*" ηχογραφήθηκε από τους εξής μουσικούς:
* Γουόρελ Ντέιν - φωνητικά
* Λένι Ράτλετζ - κιθάρα
* Σιν Μπλοσλ - κιθάρα
* Τζιμ Σέπαρντ - μπάσο
* Ντέιβ Μπάντμπιλ - τύμπανα

## Παραπομπές


## Πηγές
* Into the Mirror Black - Sanctuary | Songs, Reviews, Credits, Awards | AllMusic
* Sanctuary - Into the Mirror Black - Encyclopaedia Metallum: The Metal Archives

Κατηγορία:Δισκογραφία των Sanctuary
Κατηγορία:Άλμπουμ του 1990
Into the Mirror Live

Το **Into the Mirror Live** είναι ζωντανά ηχογραφημένο ΕΡ του αμερικάνικου heavy metal συγκροτήματος Sanctuary, το οποίο κυκλοφόρησε το 1991 μέσω της δισκογραφικής εταιρείας "Epic Records".

Η στούντιο εκτέλεση του κομματιού "*Future Tense*", η οποία συμπεριλήφθηκε στο άλμπουμ "*[[Into the Mirror Black]]*", ανοίγει τη συγκεκριμένη κυκλοφορία, ενώ τα επόμενα πέντε τραγούδια είναι ζωντανά ηχογραφημένες εκτελέσεις από τη συναυλία του συγκροτήματος στο "The Country Club" της Ρεσέντα στην Καλιφόρνια, στις 12 Μαΐου 1990.

Η παραγωγή του ΕΡ έγινε από τον Ρίτσαρντ Κίμπολ με μηχανικό ήχου τον Μπιφ Ντόους.

Η δημιουργία του "*Into the Mirror Live*" έγινε για λόγους εμπορικής προώθησης και η κυκλοφορία του για το κοινό δεν έγινε ποτέ επίσημα, αν και κυκλοφόρησε μαζί με το "*Metal From Hell*" των Satan's Host, από την εταιρεία "Reborn Classic".

## Τραγούδια
1. **Future Tense** *(Rutledge, Blosl, Dane, Sheppard)* - 5:07
2. **Long Since Dark (Live)** *(Rutledge, Dane)* - 5:20
3. **Battle Angels (Live)** *(Blosl, Dane)* - 5:00
4. **One More Murder (Live)** *(Rutledge, Dane)* - 3:47
5. **White Rabbit (Live)** *(Slick)* - 5:30
6. **Taste Revenge (Live)** *(Rutledge, Dane)* - 5:00

## Τα μέλη του συγκροτήματος
Το "*Into the Mirror Live*" ηχογραφήθηκε από τους εξής μουσικούς:
* Γουόρελ Ντέιν - φωνητικά
* Λένι Ράτλετζ - κιθάρα
* Σιν Μπλοσλ - κιθάρα
* Τζιμ Σέπαρντ - μπάσο
* Ντέιβ Μπάντμπιλ - τύμπανα

## Παραπομπές


## Πηγές
* Sanctuary – Into the Mirror Live/Black Reflections (1990) | The Metal Files
* Sanctuary - Into the Mirror Live - Encyclopaedia Metallum: The Metal Archives 

Κατηγορία:Δισκογραφία των Sanctuary
Κατηγορία:Άλμπουμ του 1991
Φρίντριχ Γκίντσελ

Ο **Φρίντριχ Καρλ Γκίντσελ** (, 26 Φεβρουαρίου 1850 – 29 Ιουνίου 1926) ήταν αυστριακός αστρονόμος, τα έργα του οποίου στην αρχαία χρονογραφία και τα ημερολόγια των αρχαίων ήταν αποδεκτά ως κορυφαία στον τομέα τους και θεωρούνται έργα αναφοράς.

Γεννήθηκε στο Ράιχενμπεργκ της Βοημίας, το σημερινό Λίμπερετς της Τσεχίας. Αρχικά ασχολήθηκε με τις τροχιές κομητών, στη συνέχεια με την κίνηση της Σελήνης και αργότερα έγινε ειδικός στα θέματα των ηλιακών και σεληνιακών εκλείψεων, κάτι που τον οδήγησε στη μελέτη της χρονολογίας των αρχαίων, δεδομένου ότι οι εκλείψεις καταγραφόταν πάντα ως σημαντικά γεγονότα. Από τη δραστηριότητά του αυτή προέκυψαν σημαντικά έργα του, τα «Εγχειρίδια Μαθηματικής και Τεχνικής Χρονογραφίας» (Handbuch der mathematischen und technischen Chronologie - χρησιμοποιείται ο όρος chronologie ο οποίος στα ελληνικά αποδίδεται καλύτερα ως χρονογραφία ή χρονογράφηση), στην αρχαία χρονογραφία και τα ημερολόγια των αρχαίων λαών.

Ο πρώτος τόμος αφορά χρονογραφία των Βαβυλωνίων, Αιγυπτίων, Μωαμεθανών, Περσών, Ινδών, Νοτιοασιατών, Κινέζων, Ιαπώνων και Κεντροαμερικανών. Ένα χαρακτηριστικό παράδειγμα από τον δεύτερο τόμο που αφορά την Εβραϊκή, πρωτόγονων λαών, Ελληνική και Ρωμαϊκή χρονογραφία, είναι ο κατάλογος για τους επώνυμους άρχοντες της αρχαίας Αθήνας, ο οποίος συνεχίζει να αποτελεί έργο αναφοράς, όπως και πολλοί άλλοι πίνακες του έργου του. Στον τρίτο του τόμο βρίσκεται η χρονογραφία Μακεδόνων, Μικρασιατών, Συρίας, Γερμανών και Κελτών, του Μεσαίωνα, των Βυζαντινών και των Ρώσων, Αρμενίων, Κοπτών, Αβησσυνίων, της σύγχρονης εποχής.

Ο Γκίντσελ πέθανε στο Βερολίνο.

## Έργα του
* *Ueber Veränderungen am Fixsternhimmel : Vortrag, gehalten am 4. Januar 1886 im Wissenschaftlichen Club zu Wien*. Richter, Hamburg 1886 Ψηφιοποιημένη έκδοση του Πανεπιστημίου και της Κρατικής Βιβλιοθήκης του Ντύσσελντορφ (Σχετικά με τις αλλαγές στους απλανείς αστέρες, Εισήγηση στις 4 Ιανουαρίου του 1886 στην επιστημονική Λέσχη της Βιέννης)
* Handbuch der mathematischen und technischen Chronologie / dargest. von F. K. Ginzel (Εγχειρίδιο Μαθηματικής και Τεχνικής Χρονογραφίας):
** I. Band: Zeitrechnung der Babylonier, Ägypter, Mohammedaner, Perser, Inder, Südostasiaten, Chinesen, Japaner und Zentralamerikaner (εικόνες από σάρωση) - Χρονογραφία Βαβυλωνίων, Αιγυπτίων, Μωαμεθανών, Περσών, Ινδών, Νοτιοασιατών, Κινέζων, Ιαπώνων και Κεντροαμερικανών
** II. Band: Zeitrechnung der Juden, der Naturvölker, der Römer und Griechen sowie Nachträge zum I. Bande (πλήρες κείμενο) - Χρονογραφία Εβραίων, πρωτόγονων λαών, Ελλήνων και Ρωμαίων
** III. Band: Zeitrechnung der Makedonier, Kleinasier und Syrer, der Germanen und Kelten, des Mittelalters, der Byzantiner (und Russen), Armenier, Kopten, Abessinier, Zeitrechnung der neueren Zeit, sowie Nachträge zu den drei Bänden (εικόνες από σάρωση) - Χρονογραφία Μακεδόνων, Μικρασιατών, Συρίας, Γερμανών και Κελτών, του Μεσαίωνα, των Βυζαντινών και των Ρώσων, Αρμενίων, Κοπτών, Αβησσυνίων, της σύγχρονης εποχής

## Παραπομπές


Κατηγορία:Αυστριακοί αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
Magnavox Odyssey

Το **Magnavox Odyssey** ήταν η πρώτη εμπορική οικιακή κονσόλα βιντεοπαιχνιδιών στον κόσμο. Παρουσιάστηκε για πρώτη φορά τον Απρίλιο του 1972 και κυκλοφόρησε τον Αύγουστο του ίδιου έτους, προηγούμενη του Atari Pong κατά τρία χρόνια. Πρόκειται για μια ψηφιακή κονσόλα παιχνιδιών, αν και λανθασμένα πιστεύεται ότι είναι αναλογική, λόγω της χρήσης αναλογικών κυκλωμάτων για την υλοποίηση της εξόδου βίντεο, καθώς και του αναλογικού χειριστηρίου που συνόδευε την κονσόλα. 

Το Odyssey σχεδιάστηκε από τον Ραλφ Μπάερ, ο οποίος ξεκίνησε να δουλεύει την ιδέα γύρω στο 1966 και ολοκλήρωσε ένα λειτουργικό πρωτότυπο το 1968. Αυτό το πρωτότυπο, γνωστό ως *Brown Box*, βρίσκεται σήμερα στο Εθνικό Μουσείο Αμερικανικής Ιστορίας του Ιδρύματος Σμιθσόνιαν στην Ουάσινγκτον.

## Παραπομπές


Κατηγορία:Κονσόλες της Magnavox
Κατηγορία:Κονσόλες βιντεοπαιχνιδιών πρώτης γενιάς
Κατηγορία:Μονόχρωμες κονσόλες βιντεοπαιχνιδιών
Κατηγορία:Οικιακές κονσόλες βιντεοπαιχνιδιών
Αγασίας ο Αρκάς

Ο **Αγασίας ο Αρκάς** (ή **ο Στυμφάλιος**) ήταν ένας αρχαίος Έλληνας στρατηγός και αθλητής από τη Στυμφαλία της Αρκαδίας, ο οποίος αναφέρεται συχνά από τον Ξενοφώντα ως κάποιος γενναίος και εν ενεργεία αξιωματικός του στρατού των Μυρίων. Είναι γνωστό ότι τραυματίστηκε, ενώ αγωνιζόταν εναντίον του Ασιδάτη.. 

## Παραπομπές


Κατηγορία:Αρχαίοι Αρκάδες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Έλληνες στρατηγοί
Ζουπανία Ζάγκρεμπ

thumb|right|100px|Το έμβλημα της περιοχής
μικρογραφία|Η περιοχή στον χάρτη του Βασιλείου της Κροατίας και Σλαβονίας
μικρογραφία|Οι διοικητικές περιοχές του Βασιλείου Σέρβων, Κροατών και Σλοβένων 1918-1922
Η **Ζουπανία Ζάγκρεμπ** (*[[κροατικά]]: Zagrebačka županija, [[ουγγρικά]]: Comitatus Zagrabiensis*) ήταν διοικητική διαίρεση της Κροατίας από το 1868 έως το 1924. 

Αρχικά δημιουργήθηκε το 1878, όταν η περιοχή απελευθερώθηκε από την Οθωμανική Αυτοκρατορία, σαν διαίρεση του Βασιλείου της Κροατίας και Σλαβονίας, επαρχίας του Βασιλείου της Ουγγαρίας και της Αυστροουγγαρίας. Από το 1918 έως το 1924 αποτέλεσε διοικητική περιοχή του Βασιλείου Σέρβων, Κροατών και Σλοβένων. Η πρωτεύουσα της περιοχής ήταν η πόλη Ζάγκρεμπ. σύμφωνα με την απογραφή του 1910 είχε 594.052 κατοίκους κι έκταση 7.210 τετραγωνικά χλμ. 

## Πληθυσμός
Το 1900 είχε έναν πληθυσμό 541.242 ανθρώπων και αποτελείται από τις εξής γλωσσικές κοινότητες:

* Κροατικά : 403.020 (74,5%)
* Σερβικά : 113.129 (20,9%)
* Γερμανικά : 6.034 (1,1%)
* Ουγγρικά : 4.403 (0,8%)
* Σλοβάκικα : 188 (0,0%)
* Ρουμανικά : 22 (0,0%)
* Ρουθενιανοί : 18 (0,0%)
* Άλλες ή άγνωστες: 14.428 (2,7%)

Σύμφωνα με την απογραφή του 1900 αποτελείται από τις ακόλουθες θρησκευτικές κοινότητες:
* Ρωμαιοκαθολικοί : 414.680 (76,6%)
* ΣερβοΟρθόδοξοι : 113.265 (20,9%)
* Ελληνοκαθολική : 7.561 (1,4%)
* Εβραϊκή : 4.659 (0,9%)
* Λουθηριανοί : 740 (0,1%)
* Καλβινιστές : 271 (0,0%)

## Παραπομπές


Ζουπανια Ζαγκρεμπ
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση του Βασιλείου της Ουγγαρίας
Κατηγορία:Διοικητική διαίρεση της Αυστροουγγαρίας
Ζουπανια
Κωνστάντιος Γ΄

Ο **Κωνστάντιος Γ΄** (*Flavius Constantius*, 370 - 2 Σεπτεμβρίου 421) ήταν αυτοκράτορας της Δυτικής Ρωμαϊκής αυτοκρατορίας για επτά μήνες το 421. Επιφανής στρατηγός και πολιτικός, ήταν η δύναμη πίσω από το θρόνο για ένα μεγάλο μέρος της δεκαετίας του 410 και το 421 έγινε για σύντομο χρονικό διάστημα συναυτοκράτορας της Δυτικής Ρωμαϊκής Αυτοκρατορίας με τον Ονώριο. Την εποχή της βασιλείας του, αυτοκράτορας στο ανατολικό τμήμα ήταν ο Θεοδόσιος Β´, ο οποίος δεν τον αναγνώρισε ποτέ ως αυτοκράτορα της Δύσης. Η καταγωγή του ήταν από τη Ναϊσσό της Άνω Μοισίας.  

## Η ανέλιξη και η εγκατάστασή του στον θρόνο
Η πρώτη του επιτυχία ήταν η απώθηση των Βησιγότθων από τη Γαλατία προς την Ισπανία και ταυτόχρονα η παύση και εξουδετέρωση τού σφετεριστή τού θρόνου τού δυτικού τμήματος της Αυτοκρατορίας Φλ. Κλ. Κωνσταντίνου. Ακολούθησε ο γάμος του με την ετεροθαλή αδελφή τού Αυτοκράτορα Ονώριου, Γάλλα Πλακιδία, με την οποία απέκτησε δύο παιδιά: τη Γ. Γκ. Ονωρία και τον μετέπειτα Αυτοκράτορα Βαλεντινιανό Γ΄. Ταυτόχρονα ο Ονώριος τον διόρισε συναυτοκράτορα. Ακολούθησε ένα σύντομο διάστημα συμβασιλείας τους (επτά μήνες), όπου ο Κωνστάντιος Γ΄ δεν επέδειξε ιδιαίτερα ηγετικά χαρίσματα. Ο Κωνστάντιος Γ¨ απεβίωσε το 421 από φυσικά αίτια. Μετά το τέλος του ο Ονώριος παρέμεινε στον θρόνο για δύο ακόμη χρόνια, και απεβίωσε επίσης από φυσικά αίτια, άτεκνος. Τον διαδέχθηκε ως νόμιμος διάδοχος ο γιος του Βαλεντινιανός Γ΄, διαδοχή που αμφισβήτησε ο σφετεριστής Ιωάννης.

## Οικογένεια
Νυμφεύτηκε τη Γάλλα Πλακιδία, κόρη του Θεοδοσίου Α΄ Αυτοκράτορα των Ρωμαίων, και είχε τέκνα:
* Ουαλεντινιανός Γ΄ 419-455, Αυτοκράτορας στη Δύση.
* Γιούστα Γράτα Ονωρία 1ο ήμισυ 4ου αι., παντρεύτηκε τον Βάσο Ερκουλάνο συγκλητικό.

## Πηγές
### Πρωτογενείς
 
### Δευτερογενείς
**Εγκυκλοπαίδεια Πάπυρος Λαρούς Μπριτάνικα, τόμος 37, σελίδα 140.
**Bury, John Bagnall, *History of the Later Roman Empire* Macmillan & Co., 1923, p.&nbsp;193.

## Παραπομπές και σημειώσεις


## Εξωτερικοί σύνδεσμοι και αναφορές

Κατηγορία:Ρωμαίοι αυτοκράτορες
Ζουπανία Μόντρουσκο και Ριέκα

thumb|right|100px|Το έμβλημα της περιοχής
μικρογραφία|Η περιοχή στον χάρτη του Βασιλείου της Κροατίας και Σλαβονίας
μικρογραφία|Οι διοικητικές περιοχές του Βασιλείου Σέρβων, Κροατών και Σλοβένων 1918-1922
Η **Ζουπανία Μόντρουσκο και Ριέκα** (*[[κροατικά]]: Modruško-riječka županija, [[ουγγρικά]]: Modrus-Fiume vármegye*) ήταν διοικητική διαίρεση της Κροατίας από το 1526 έως το 1920. Η πρωτεύουσα της περιοχής ήταν η πόλη Όγκουλιν, σύμφωνα με την απογραφή του 1910 είχε 231.654 κατοίκους κι έκταση 4.879 τετραγωνικά χλμ. 

## Ιστορία
Αρχικά δημιουργήθηκε το 1526 σαν διαίρεση του Βασιλείου της Σλαβονίας και έπειτα  του Βασιλείου της Κροατίας και Σλαβονίας, επαρχιών του Βασιλείου της Ουγγαρίας και της Αυστροουγγαρίας. Από το 1918 έως το 1920 αποτέλεσε διοικητική περιοχή του Βασιλείου Σέρβων, Κροατών και Σλοβένων. 

## Δημογραφικά
Το 1900 είχε πληθυσμό 228.452 κατοίκους και αποτελείται από τις ακόλουθες γλωσσικές κοινοτήτες:

* Κροατικά : 150.982 (66,1%)
* Σερβικά : 73.604 (32,2%)
* Ουγγρικά : 601 (0,3%)
* Γερμανικά : 512 (0,2%)
* Σλοβακικά : 58 (0,0%)
* Ρουθενιανά : 4 (0,0%)
* Ρουμανικά : 3 (0,0%)
* Άλλες ή άγνωστες: 2.688 (1,2%)

Σύμφωνα με την απογραφή του 1900 αποτελείται από τις ακόλουθες θρησκευτικές κοινότητες:

* Ρωμαιοκαθολικοί : 154.276 (67,5%)
* Ελληνορθόδοξοι : 73.632 (32,2%)
* Εβραϊοι : 335 (0,2%)
* Λουθηρανοί : 128 (0,1%)
* Καλβινιστές : 66 (0,0%)
* Ελληνοκαθολικοί: 8 (0,0%)
* Ενωτικοί : 0 (0.0%)
* Άλλοι ή άγνωστης θρησκείας: 7 (0,0%)

Το 1910 ο πληθυσμός ήταν 231.654 κάτοικοι.

Πληθυσμός ανά γλώσσα (1910 απογραφή): 
* Κροατικά = 152.210 (65.73%)
* Σερβικά = 74.894 (32.34%)
* Ουγγρικά = 899 (0,39%)
* Γερμανικά = 592 (0,26%)
* Σλοβακικά = 64 (0,03%)
* Ρουμανικά = 6 (0.00%)
* Ρουθενιανά = 4 (0.00%)
* Άλλοι = 2.895 (1,25%)

## Παραπομπές


Ζουπανια Μοντρουσκο και Ριεκα
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση του Βασιλείου της Ουγγαρίας
Κατηγορία:Διοικητική διαίρεση της Αυστροουγγαρίας
Ινδικό χοιρίδιο

To **ινδικό χοιρίδιο** (***Cavia porcellus*** - *Κάβια το χοιρίδιον*), επίσης γνωστό ως **ινδόχοιρος**, είναι ένα είδος τρωκτικών της οικογένειας των Καβιιδών και του γένους *[[Κάβια]]*. Τα ινδικά χοιρίδια είναι μικρά ζώα που φτάνουν τα 25 εκατοστά σε μήκος και τα 1200 γραμμάρια σε βάρος. Τα ινδικά χοιρίδια είναι δημοφιλή κατοικίδια λόγω του ήρεμου χαρακτήρα τους, της ευκολίας στη φροντίδα τους και της φιλικής τους φύσης.Επίσης τα ινδικά χοιρίδια είναι κοινωνικά ζώα και συνήθως προτιμούν να ζουν σε ομάδες.

Τα χαρακτηριστικά των ινδικών χοιριδίων περιλαμβάνουν:

•	Στρογγυλό σώμα και κοντά πόδια.

•	Έλλειψη ουράς.

•	Μεγάλες, στρογγυλές μάτια και αυτιά.

•	Ποικιλία χρωμάτων και τύπων τριχώματος (κοντότριχα, μακρύτριχα, σγουρότριχα).

Παρά την κοινή ονομασία τους, δεν ανήκουν στην οικογένεια των Συιδών, ούτε είναι από την Ινδία. Προέρχονται από τις Άνδεις, και πρώιμες μελέτες βασισμένες στη βιοχημεία και τον υβριδισμό έδειξαν ότι είναι εξημερωμένοι απόγονοι ενός στενά συγγενικού είδους ινδόχοιρων όπως τα *[[Βραζιλιάνικο ινδικό χοιρίδιο|Cavia aperea]]*, *[[Γυαλιστερό ινδικό χοιρίδιο|C. fulgida]]*, or *[[Βουνίσιο ινδικό χοιρίδιο|C. tschudii]]* και, επομένως, δεν απαντώνται σε άγρια κατάσταση στη φύση. Πρόσφατες μελέτες εφαρμόζοντας μοριακούς δείκτες, και μελετώντας το κρανίο και τη μορφολογία του σκελετού των τωρινών και των μουμιοποιημένων ζώων, αποκάλυψαν ότι ο πρόγονός τους είναι πιθανότερα το είδος *Cavia tschudii*.Επίσης το 2023 έγινε επίσημα μασκότ το πρώτο ινδικό χοιρίδιο και μάλιστα για το ποδοσφαιρικό σωματείο Ρ.Ε.Ο.Π. 

## Παραπομπές


## Εξωτερικοί σύνδεσμοι
*  Ινδικό χοιρίδιο - θρέψη

## Πηγές

* 
* 
* 
* 
* 

Κατηγορία:Καβιίδες
Μάρκε

Οι **Μάρκε** (ιταλικά: *Marche*) αποτελούν περιφέρεια της Ιταλίας και βρίσκονται στο κεντρικό τμήμα της χώρας. Πρωτεύουσά τους είναι η Ανκόνα.

## Γεωγραφία
Οι Μάρκε συνορεύουν με την Εμίλια-Ρομάνια και τη δημοκρατία του Αγίου Μαρίνου στα βόρεια, την Τοσκάνη στα βορειοδυτικά, την Ούμπρια στα δυτικά, το Αμπρούτσο και το Λάτιο στα νότια και βρέχονται από την Αδριατική στα ανατολικά. Η συνολική έκταση της περιφέρειας είναι 9.336 τ.χλμ., και ο πληθυσμός 1.545.098. Μεγαλύτερη πόλη και πρωτεύουσα της περιφέρειας είναι η Ανκόνα, με 101.319 κατοίκους. Άλλες μεγάλες πόλεις των Μάρκε είναι το Πέζαρο, το Φάνο, το Άσκολι Πιτσένο, το Σαν Μπενεντέττο ντελ Τρόντο, η Σενιγκάλλια, η Ματσεράτα και το Φέρμο.

Η μεγαλύτερη έκταση της περιφέρειας είναι ορεινή ή ημιορεινή, με κύριο γεωγραφικό χαρακτηριστικό την οροσειρά των Απεννίνων, που βρίσκεται στο δυτικό άκρο της περιφέρειας ενώ μια σειρά λόφων εκτείνεται μέχρι την Αδριατική. Οι πεδινές εκτάσεις είναι λίγες. Το ψηλότερο βουνό της περιφέρειας είναι το Μόντε Βετόρε, με ύψος 2.476 μέτρα.

## Ιστορία
Κατά την αρχαιότητα στα εδάφη των Μάρκε βρισκόταν το Πικηνόν (Άσκολι Πιτσένο). Μετά την πτώση της δυτικής Ρωμαϊκής Αυτοκρατορίας, εισέβαλαν οι Γότθοι και στην συνέχεια η περιοχή καταλήφθηκε από τους Βυζαντινούς και υπήχθη στο εξαρχάτο της Ραβέννας. Μετά την κατάληψη της περιοχής από τον Καρλομάγνο ιδρύθηκαν οι συνοριακές διοικήσεις (marca, πληθ. marche) του Καμερίνο, του Φέρμο και της Ανκόνας. Αν και ανήκαν στα Παπικά Κράτη είχαν ένα βαθμό αυτονομίας, ενώ αντιστάθηκαν τόσο στον Φρειδερίκο Α΄ Βαρβαρόσσα όσο και στην Βενετία και δημιούργησαν μια θαλάσσια δημοκρατία. Μετά τη διάλυση του δουκάτου του Ουρμπίνο το 1631, έγιναν πάλι μέρος των Παπικών Κρατών μέχρι την κατάκτησή τους από το Ναπόλεοντα. Έγιναν πάλι μέρος των Παπικών Κρατών από το 1815 μέχρι το 1860, οπότε ενώθηκαν με την υπόλοιπη Ιταλία.

## Επαρχίες
Οι Μάρκε χωρίζονται σε έξι επαρχίες:

Η επαρχία του Φέρμο δημιουργήθηκε το 2009, ενώ πριν ήταν τμήμα της επαρχίας Ασκόλι Πιτσένο.

## Διοίκηση
Στις τελευταίες εκλογές στις 20-21 Σεπτεμβρίου 2020, πρόεδρος εξελέγη με ποσοστό 49,1% ο Φραντσέσκο Ακουαρόλι  (Αδέρφια της Ιταλίας), ο οποίος ορκίστηκε στις 30 Σεπτεμβρίου 2020 και επανεξελέγη στις εκλογές που διεξήχθησαν στις 28-29 Σεπτεμβρίου 2025.

## Εξωτερικοί σύνδεσμοι
*
Μεθυλένιο (γενικά)

Ο όρος **μεθυλένιο** χρησιμοποιείται πολύ συχνά στην ελληνική βιβλιογραφία για να περιγράψει τη γέφυρα μεθυλενίου που είναι το **μεθανοδιύλιο** -CH2-. Επίσης όμως είναι αυτόνομη οργανική ένωση και οργανική ομάδα με διπλό δεσμό το μεθυλιδένιο.

## Η γέφυρα μεθυλενίου ή ομάδα μεθυλενίου ή μεθανοδιύλιο
Η γέφυρα μεθυλενίου απαρτίζεται απο δύο άτομα υδρογόνου ενωμένα με ένα άτομο άνθρακα το οποίο διατηρεί δύο ελεύθερες μονάδες σθένους. Έχει τετραεδρική δομη (sp3 υβριδισμό), και δύο ασύζευκτα ηλεκτρόνια και γι' αυτό είναι διρίζα. Με τα δύο ασύζευκτα ηλεκτρόνια σχηματίζει δύο απλούς δεσμούς και είναι η επαναλαμβανόμενη δομική μονάδα των ευθύγραμμων ανθρακικών αλυσίδων. Σε κάθε ομόλογη σειρά της οργανικής χημείας δύο διαδοχικά μέλη διαφέρουν κατά την ομάδα μεθυλένιο.

## Η οργανική ένωση Μεθυλένιο
thumb|left|70px|Μεθυλένιο
thumb|right|150px|Το μόριο του μεθυλενίου (στερεοχημικός τύπος)

**Μεθυλένιο** είναι οργανική ένωση που αποτελείται από δύο άτομα υδρογόνου και ένα άτομο άνθρακα δηλαδή CH2. Η συστηματική ονομασία του κατα IUPAC είναι **διυδρίδιο του άνθρακα** ενώ επίσης ονομάζεται καρβένιο καθώς είναι το απλούστερο καρβένιο. Στο μεθυλένιο ο άνθρακας είναι δισθενής και έχει ένα ασύζευκτο ζεύγος ηλεκτρονίων.

Το μεθυλένιο ανακαλύφθηκε γύρω στο 1960, είναι ασταθής ένωση και ανιχνεύεται μόνο σε χαμηλές πιέσεις και πολύ χαμηλές θερμοκρασίες. Είναι αέριο που φθορίζει σε υπέρυθρο φως. Επίσης εμφανίζεται σαν βραχύβιο ενδιάμεσο σε οργανικές αντιδράσεις. Μπορεί να παρασκευαστεί κάτω από κατάλληλες συνθήκες με διάσπαση ενώσεων που περιέχουν μεθανοδιύλιο ή μεθυλιδένιο.

## Το μεθυλιδένιο
 
Τέλος ο όρος **[[Μεθυλενομάδα|μεθυλένιο]]** χρησιμοποιείται επίσης για την ομάδα **μεθυλιδένιο** (=CH2) δηλαδή τον άνθρακα με δύο άτομα υδρογόνου που συνδέεται όμως με διπλό δεσμό με το υπόλοιπο του μορίου.

## Πηγές
* Νικολάου Α. Αλεξάνδρου και Αναστασίου Γ. Βάρβογλη, Μαθήματα Οργανικής Χημείας, Θεσσαλονίκη 1975
* Γεώργιος Α. Βάρβογλης, Οργανική Χημεία, 7η εκδοση, 1974
* Χρ. Κοντομηνά, Οργανική Χημεία, Αθήνα 1971.

## Παραπομπές


Κατηγορία:Υδρογονάνθρακες
Κατηγορία:C1
Κατηγορία:Αποσαφηνίσεις χημικών τύπων
Ζουπανία Λίκα και Κρβάβα

thumb|right|100px|Το έμβλημα της περιοχής
μικρογραφία|Η περιοχή στον χάρτη του Βασιλείου της Κροατίας και Σλαβονίας
μικρογραφία|Οι διοικητικές περιοχές του Βασιλείου Σέρβων, Κροατών και Σλοβένων 1918-1922
Η **Ζουπανία Λίκα και Κρβάβα** (*[[κροατικά]] : Личко-крбавска жупанија, [[ουγγρικά]] : Lika-Krbava vármegye*) ήταν διοικητική διαίρεση της Κροατίας από το 1881 έως το 1924. Η περιοχή καταλάμβανε τα εδάφη της γεωγραφικής περιοχής της Λίκα και της λεκάνης του ποταμού Κρβάβα. Η πρωτεύουσα της περιοχής ήταν η πόλη Γκόσπιτς. Είχε έκταση 6.211 τετραγωνικά χλμ, κι σύμφωνα με την απογραφή του 1910 204.710 κατοίκους.

## Ιστορία
Αρχικά δημιουργήθηκε μετά την κατάργηση της Στρατιωτικής περιφέρειας και προσαρτάται στο  Βασιλείου της Κροατίας και Σλαβονίας, επαρχίας του Βασιλείου της Ουγγαρίας και της Αυστροουγγαρίας στις 15 Ιουλίου 1881. Από το 1918 έως το 1924 αποτέλεσε διοικητική περιοχή του Βασιλείου Σέρβων, Κροατών και Σλοβένων.

## Πληθυσμός
Σύμφωνα με την απογραφή του 1910 αριθμούσε 204.710 κατοίκους, ανάλογα με τη γλώσσα που μιλούσαν ήταν: 
* Σερβική γλώσσα : 104.036
* Κροατικά : 100.346

## Παραπομπές


Ζουπανια Λικα και Κρβαβα
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση του Βασιλείου της Ουγγαρίας
Κατηγορία:Διοικητική διαίρεση της Αυστροουγγαρίας
Βάμβακα Λακωνίας

Η **Βάμβακα** ή **Πάμπακα** είναι παραδοσιακός οικισμός της Μάνης, της Περιφερειακής Ενότητας Λακωνίας, στον Δήμο Ανατολικής Μάνης, ανήκει στην Δημοτική Ενότητα Οιτύλου και στην Τοπική Κοινότητα Μίνας. Σύμφωνα με την απογραφή του 2021 έχει 30 κατοίκους.
Παλαιότερα, σύμφωνα με την Διοικητική διαίρεση του 1835 αποτελούσε κοινότητα του Δήμου Ιππολών, ενώ με την αντίστοιχη του  1845  κοινότητα του Δήμου Οιτύλου. Αποτελεί ένα από τα χωριά της Πεντάδας (Δρύαλος, Παλαιόχωρα, Βάμβακα, Μπρίκι, Μίνα) της Αποσκιαδερής Μέσα Μάνης, σύμφωνα με την τοπική παραδοσιακή διαίρεση. Βρίσκεται χτισμένος στην δυτική πλευρά του Όρους Σαγγιάς (Αποσκιερή),που αποτελεί την απόληξη του όρους Ταΰγετος στη χερσόνησο της Μάνης, σε υψόμετρο 200-280 μέτρα.

Αναφέρεται στα Βενετικά Αρχεία, ως Παλαιομανιάτικος Οικισμός της Μέσα Μάνης *«Pabaca»*, δηλαδή στους  προ του 1618 και με συνεχή κατοίκηση οικισμούς, (μέγιστος πληθυσμός το 1813 με 396 κατοίκους και με 95 κατοίκους το 1829).
Επίσης καταγράφεται ως "Χοριό πάμπακα" στα χειρόγραφα του πρακτικού γιατρού Παπαδάκη (1716 - “Φύλλον 31”),που αναφέρεται στους τοπικούς πολέμους των Πατριών της Μέσα Μάνης. Ο Παπαδάκης καταγράφει τα τοπικά επίθετα "αναπλιότης" που πιθανόν αποτελεί και την παλαιότερη καταγεγραμμένη οικογένεια της Βάμβακας (Πατριά Αναπλιωτιάνων), το «σολομακάκης» και «πατελέος».
Άλλες πατριές της Βάμβακας αποτελούν οι Ντουβιάνοι με τις οικογένειες των Μπαθρέλος, Παντελεάκης, Πουλικάκος, Ψαράκος, Καλφακάκος, Κουκάκης, οι Διασακιάνοι, οι Νικολινιάνοι κ.ά.

Η Βάμβακα συμμετείχε μαζικά, με πολλούς μάχιμους άνδρες από τις ανωτέρω και άλλες οικογένειες, στον Αγώνα της Απελευθέρωσης της Ελλάδας από τον Τουρκικό ζυγό το 1821, με τα ένοπλα τμήματα των Μαυρομιχαλαίων. 
Την παλαιότατη κατοίκηση της Βάμβακας αποδεικνύει το πλήθος των μεγαλιθικών ερειπίων καθώς και ο αριθμός των βυζαντινών εκκλησιών, όπως των Αγίων Θεοδώρων του 1075.

Σήμερα αποτελεί έναν παραδοσιακό μανιάτικο οικισμό, με ελάχιστους κατοίκους που μόνο οι καλοδιατηρημένοι πύργοι και τα βυζαντινά ερειπωμένα εκκλησάκια του, μαρτυρούν  το ένδοξο και πολυτάραχο παρελθόν του. Ο επισκέπτης μπορεί να παρατηρήσει την χαρακτηριστική τοπική αρχιτεκτονική σε πλήθος πύργων, πυργόσπιτων, εκκλησιών. Το χωριό έχει θέα προς το Τηγάνι και τον Κάβο Γκρόσο.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Μάνη
Κατηγορία:Δήμος Ανατολικής Μάνης
Οδύσσεια του Διαστήματος (αποσαφήνιση)

Με τον τίτλο **Οδύσσεια του Διαστήματος** είναι γνωστά τα έργα:

* 2001: Η Οδύσσεια του Διαστήματος (2001: A Space Odyssey), βραβευμένη ταινία του σκηνοθέτη Στάνλεϊ Κιούμπρικ και του διάσημου συγγραφέα επιστημονικής φαντασίας Άρθουρ Κλαρκ.
* Οδύσσεια του Διαστήματος: Τα βιβλία του διάσημου συγγραφέα επιστημονικής φαντασίας Άρθουρ Κλαρκ και οι κινηματογραφικές ταινίες που άρχισαν με την ταινία 2001: A Space Odyssey.
* 2001: Η Οδύσσεια του Διαστήματος (νουβέλα) (2001: A Space Odyssey, a novel by Arthur C. Clarke), βιβλίο του Άρθουρ Κλαρκ βασισμένο στην ταινία με το ίδιο όνομα.
* 2010: Οδύσσεια δύο (2010: Odyssey Two), νουβέλα του 1982 του ίδιου συγγραφέα, η οποία έγινε βάση για ομώνυμη ταινία το 1984.
* 2061: Οδύσσεια τρία (2061: Odyssey Three), νουβέλα του 1987 του ίδιου συγγραφέα.
* 3001: Η Τελική Οδύσσεια (3001: The Final Odyssey), νουβέλα του 1997 του ίδιου συγγραφέα.

* Οδύσσεια του Διαστήματος 31, γαλλο-ιαπωνική σειρά κινουμένων σχεδίων του 1981, μεταφορά της Οδύσσειας του Ομήρου στον 31ο αιώνα.
Bark at the Moon

**Bark at the Moon** είναι ο τίτλος του τρίτου στούντιο δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε το 1983 και κυκλοφόρησε το Νοέμβριο της ίδιας χρονιάς, ενώ επανεκδόθηκε στις 25 Ιουνίου 2002 σε μορφή CD από την "Epic" με επιπλέον κομμάτια τα "*Spiders*" και "*One up the 'B' Side*".

## Ιστορία του δίσκου
left|thumb|130px|Ο Osbourne το 1982
Το "*Bark at the Moon*" ηχογραφήθηκε στα "Ridge Farm Studios" του χωριού Νάρεϊ στο Σάσσεξ της Αγγλίας. Ήταν το πρώτο από τα δύο άλμπουμ του Osbourne στα οποία συμμετείχε ο κιθαρίστας Τζέικ Λι, αντικαθιστώντας τον αποθανόντα Ράντι Ρόουντς.

Το συγκεκριμένο άλμπουμ είναι το μοναδικό του οποίου όλα τα τραγούδια έγραψε αποκλειστικά ο Osbourne, σύμφωνα με τις σημειώσεις στο εσώφυλλο, αν και οι Λι και Ντέισλι έχει γίνει αργότερα γνωστό ότι συμμετείχαν στη συγγραφή των τραγουδιών, αλλά δεν αναφέρονται για νομικούς λόγους.

Οι εκδόσεις του άλμπουμ έχουν διαφορές μεταξύ τους, όπως η απουσία του κομματιού "*Spiders*" από την αμερικάνικη έκδοση, ενώ η αντίστοιχη ευρωπαϊκή δεν περιλαμβάνει το "*Slow Down*" και το κομμάτι "*Centre of Eternity*" ονομάζεται "*Forever*". Επίσης, η ολλανδική έκδοση ξεκινάει με το κομμάτι "*Rock 'n' Roll Rebel*", για να συνεχίσει με το "*Βark at the Moon*" και την αντίστοιχη σειρά κομματιών της ευρωπαϊκής έκδοσης.

Το άλμπουμ έλαβε θετικές κριτικές με το "Allmusic" να του δίνει τρία αστέρια με άριστα τα πέντε, το "Metal Storm" 8,0 / 10 και το "Ultimate Guitar" 7,9.

Η εμπορική επιτυχία του δίσκου ήταν ανάλογη των προκατόχων του, αφού σκαρφάλωσε στο Top-20 του Billboard και έχει βραβευθεί ως τριπλά πλατινένιος. Στη Μεγάλη Βρετανία έφθασε στο # 24 και έγινε ασημένιος, ενώ μπήκε στο Top-10 των σουηδικών τσαρτ.

## Τραγούδια
1. **Bark at the Moon** *(Osbourne)* - 4:17
2. **You're No Different** *(Osbourne)* - 5:49
3. **Now You See It (Now You Don't)** *(Osbourne)* - 5:10
4. **Rock 'n' Roll Rebel** *(Osbourne)* - 5:23
5. **Centre of Eternity** *(Osbourne)* - 5:15
6. **So Tired** *(Osbourne)* - 4:00
7. **Slow Down** *(Osbourne)* - 4:21
8. **Waiting for Darkness** *(Osbourne)* - 5:14

## Θέσεις τσαρτ
***Bark at the Moon*** *(άλμπουμ)*

***Επίσημη κυκλοφορία: [[15 Νοεμβρίου]] [[1983]]***

## Βραβεία
***Bark at the Moon*** *(άλμπουμ)*
Ηνωμένες Πολιτείες (*RIAA Certification*): 3 φορές πλατινένιος
Ηνωμένο Βασίλειο (*BPI Certification*): Ασημένιος
Καναδάς (*CRIA Certification*): Πλατινένιος

## Τα μέλη του συγκροτήματος
Το **Bark at the Moon** ηχογραφήθηκε από τους εξής μουσικούς:

**[[Όζι Όσμπορν]]** - *φωνητικά*
**[[Τζέικ Λι]]** - *κιθάρα*
**[[Μπομπ Ντέισλι]]** - *μπάσο*
**[[Τόμι Όλντριτζ]]** - *τύμπανα*

;*Γκεστ συμμετοχές*
**[[Ντον Έρεϊ]]** - *πλήκτρα*

## Παραπομπές


## Πηγές
* Bark at the Moon - Ozzy Osbourne | Songs, Reviews, Credits, Awards | AllMusic
* Ozzy Osbourne - Bark at the Moon | Sputnikmusic
* Ozzy Osbourne - Bark at the Moon - Reviews - Encyclopaedia Metallum
* Bark At The Moon Review | Ozzy Osbourne | Ultimate Guitar
* Songfacts - List of songs by Ozzy Osbourne

Κατηγορία:Άλμπουμ του 1983
Κατηγορία:Άλμπουμ του Ozzy Osbourne
Αβλάβιος (Βυζαντινός αξιωματούχος)

Ο **Αβλάβιος** ήταν επιφανής αξιωματούχος του Βυζαντίου, επί της εποχής του Μ. Κωνσταντίνου. Ταπεινής καταγωγής, γεννήθηκε στην Κρήτη και, αρχικά, εξασκούσε το επάγγελμα του εμπόρου. Αργότερα, και κυρίως λόγω του χριστιανικού του ζήλου, έγινε από τους ευνοούμενους του Μ. Κωνσταντίνου, σε σημείο που, κάποια στιγμή, η θυγατέρα του Ολυμπιάδα παντρεύτηκε τον νεότερο γιο του Αυτοκράτορα, Κώνσταντα.

Γύρω στο 315 μ.Χ., βρίσκεται ως επίτροπος της Ιταλίας και, για πολλά χρόνια, έφερε τον τίτλο του *Επάρχου του Πραιτωρίου* ενώ τελικά, το 331 έγινε *Έπαρχος της Αυτοκρατορικής Αυλής*.   Από τότε, φαίνεται ότι ενεπλάκη σε αυλικές δολοπλοκίες, κατηγορείται μάλιστα από τον ιστορικό Ζώσιμο, ότι συμμετείχε στη δολοφονία του φιλοσόφου Σώπατρου, επειδή τον ζήλευε για τις φιλικές του σχέσεις με τον αυτοκράτορα. 

Μετά τον θάνατο του Μ. Κωνσταντίνου, έχασε την εύνοια που είχε στην αυτοκρατορική αυλή και προτίμησε να αποσυρθεί στα κτήματά του στη Βιθυνία. Ωστόσο, ο διάδοχος του Μ. Κωνσταντίνου, Κωνστάντιος, τον έκρινε λίαν επίφοβο και διέταξε να δολοφονηθεί το 338 μ.Χ.

Γιος του ήταν ο Κόμης Σέλευκος όπου παντρεύτηκε την  φιλόδοφο Αλεξάνδρα, κόρη τους η διακόνησα Ολυμπιάς. Κόρη του ήταν η Ολυμπιάδα της Αρμενίας.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Ζώσιμος, εκδ. Βόννης, 106 ΙΙ

Κατηγορία:Βυζαντινοί του 4ου αιώνα
Κατηγορία:Ύπαρχοι της Ανατολής
Πανουκρανική Ένωση «Πατρίδα»

Η **Πανουκρανική Ένωση «Πατρίδα»** (ουκρανικά: Всеукраїнське об'єднання "Батьківщина", Vseukrayins'ke obyednannya Bat'kivshchyna ) είναι ένα πολιτικό κόμμα στην Ουκρανία, με επικεφαλής την Γιούλια Τιμοσένκο.

Ως ο πυρήνας του πρώην Συνασπισμού Γιούλια Τιμοσένκο, η "Πατρίδα" είχε εκπροσώπηση στο Κοινοβούλιο της Ουκρανίας από όταν η Γιούλια Τιμοσένκο δημιούργησε την κοινοβουλευτική ομάδα Πατρίδα τον Μάρτιο του 1999. Μετά από το Νοέμβριο του 2011 με την απαγόρευση της συμμετοχής συνασπισμών πολιτικών κομμάτων στις κοινοβουλευτικές εκλογές  η "Πατρίδα" έγινε μια σημαντική δύναμη στην ουκρανική πολιτική ανεξάρτητα. Στις βουλευτικές εκλογές του 2012 το κόμμα πρόσθεσε επίσης το όνομα «Ηνωμένη Αντιπολίτευση» στο όνομά του και συμμάχησε με διάφορα άλλα κόμματα κάτω από το έμβλημά του κατά τη διάρκεια αυτής της εκλογής, στην οποία κέρδισε 101 κοινοβουλευτικές έδρες. 
Τον Ιούνιο του 2013 πολλά από αυτά τα κόμματα συγχωνεύθηκαν με την "Πατρίδα". 
Στις 31 Δεκεμβρίου 2013 η κοινοβουλευτική ομάδα του κόμματος είχε δύναμη 90 ψήφων.

Η αρχηγός του κόμματος Γιούλια Τιμοσένκο καταδικάστηκε σε επτά χρόνια φυλακή, τον Οκτώβριο του 2011 με κατηγορίες για κατάχρηση εξουσίας, και φυλακίστηκε στο Χάρκοβο, μέχρι τις 22 Φεβρουαρίου του 2014.

## Υποσημειωσεις




Κατηγορία:Ουκρανικά πολιτικά κόμματα
Κατηγορία:Πολιτική της Ουκρανίας
Ολεξάντρ Τουρτσίνοφ

Ο **Ολεξάντρ Βαλεντίνοβιτς Τουρτσίνοφ** (ουκρανικά: *Олександр Валентинович Турчинов*, γενν. 31 Μαρτίου 1964, Ντνιπροπετρόφσκ, ΕΣΣΔ) είναι Ουκρανός πολιτικός. Ο Τουρτσίνοφ υπηρέτησε ως υπηρεσιακός Πρόεδρος της Ουκρανίας, ύστερα από την αποπομπή του εκλεγμένου Προέδρου Βίκτορ Γιανουκόβιτς στις 22 Φεβρουαρίου 2014, καθώς και Πρόεδρος του Κοινοβουλίου της χώρας. 
Από τις 25 Φεβρουαρίου 2014 ανέλαβε επίσης τα καθήκοντα του ανώτατου διοικητή του Ουκρανικών Ενόπλων Δυνάμεων. 

Στο παρελθόν ο Τουρτσίνοφ, ο οποίος ανήκει από το 1999 στο κεντροδεξιό κόμμα της «Πατρίδας», υπηρέτησε στη θέση του πρώτου αναπληρωτή πρωθυπουργού της Ουκρανίας, στην κυβέρνηση της Τιμοσένκο (Δεκέμβριος 2007 - Μάρτιος 2010) καθώς και ως υπηρεσιακός πρωθυπουργός της χώρας για μια μικρή περίοδο λίγων ημερών τον Μάρτιο του 2010 μετά την παραίτηση της Κυβέρνησης.   

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Ουκρανίας
Κατηγορία:Πρωθυπουργοί της Ουκρανίας
Κατηγορία:Αντιπρόεδροι της Ουκρανίας
Ιτουραία

Η **Ιτουραία** ήταν περιοχή της Μέσης Ανατολής, βόρεια της Γαλιλαίας, κατά τη διάρκεια της ύστερης Ελληνιστικής εποχής. Επεκτεινόταν από το όρος Λίβανος και τις πεδιάδες της Μασσύας μέχρι την οροσειρά του Αντιλιβάνου στη Συρία, με το κέντρο της στην πόλη Χαλκίς.

Οι κάτοικοί της, Ιτουραίοι, με ημινομαδικό τρόπο ζωής, δεν έχει διευκρινιστεί απόλυτα αν ήταν αραβική ή αραμαϊκή φυλή. Η πρώτη μη βιβλική πηγή που τους αναφέρει, είναι ο Ευπόλεμος, που τους αναγνωρίζει ως μια από τις φυλές, μαζί με τους Ναβαταίους, Μωαβίτες, και Αμμωνίτες, ενάντια στους οποίους ο Δαβίδ κήρυξε τον πόλεμο ανατολικά του Ιορδάνη ποταμού. Μιλούσαν αραβικά ή αραμαϊκά και ισχυροποιήθηκαν στα χρόνια της παρακμής της σελευκιδικής εξουσίας τον 2ο αιώνα π.Χ., όταν από τη βάση τους γύρω από το όρος Λίβανος και την Κοιλάδα Μπεκάα, κατέληξαν να κυριαρχήσουν σε μεγάλα τμήματα της συριακής επικράτειας διεισδύοντας στη βόρεια Παλαιστίνη μέχρι τη Γαλιλαία, ιδρύοντας το κράτος τους στα ενδιάμεσα εδάφη.

Ιτουραια
Δημοκρατία του Βανάτου

μικρογραφία|Χάρτης της Δημοκρατίας του Βανάτου
Η **Δημοκρατία του Βανάτου** (σερβικά: *Банатска република*) ήταν βραχύβια κατάσταση που δημιουργήθηκε στα εδάφη της Αυστροουγγαρίας το 1918. Η ανεξαρτησία της περιοχής διακηρύχθηκε στις 31 Οκτώβριος 1918 στην πόλη Τέμεσβαρ μετά την κατάρρευση της Αυστροουγγαρίας.

## Ιστορία
Κατά την ανακήρυξη της Δημοκρατίας σχηματίστηκε το εθνικό συμβούλιο του Βανάτου, που αποτελούνταν από πέντε εκπροσώπους από τις εθνότητες της περιοχής που ήταν Γερμανοί, Ούγγροι, Σέρβοι και Ρουμάνοι. Πολιτικός επίτροπος της Δημοκρατίας έγινε ο Ότο Ροτ ενώ ο στρατιωτικός διοικητής έγινε ο Άλμπερτ Μπάρτα. Η ουγγρική κυβέρνηση αναγνώρισε την ανεξαρτησία της Δημοκρατίας του Βανάτου, από μία άποψη θεωρείται ότι αυτό έγινε από την Ουγγαρία προκειμένου η περιοχή να μην προσαρτηθεί στο γιουγκοσλαβικό κράτος.

Το εθνικό συμβούλιο σύστησε στρατιωτική αστυνομία και πολιτοφυλακή στις 4 Νοέμβριου του ίδιου έτους, στόχος ήταν να ανακτήσει τον έλεγχο σε ολόκληρη την επικράτεια του Βανάτου. Ωστόσο η Δημοκρατία του Βανάτου ήταν βραχύβια, μετά από λίγες ημέρες ο στρατός του Βασιλείου της Σερβίας αναπτύχθηκε στο Βανάτο κάτι το οποίο ήταν το τέλος της Δημοκρατίας του Βανάτου. Λίγους μήνες αργότερα, το Βανάτο διαιρέθηκε μεταξύ του Βασιλείου των Σέρβων, Κροατών και Σλοβένων και τη Ρουμανία, λαμβάνοντας υπόψη τη διακήρυξη της Εθνοσυνέλευσης του Νόβι Σαντ.

Τον Απρίλιο του 1920 οι Γερμανοί του Βανάτου προσπάθησαν διπλωματικά να δημιουργήσουν εκ νέου το κρατίδιο με την ονομασία "Δημοκρατία της Μπανατίας". Σύμφωνα με τον ισχυρισμό αυτό η αποκατασταθήσα δημοκρατία δεν θα περιλαμβάνει μόνο το Βανάτο αλλά και τη γειτονική Μπάτσκα, θα διαιρείται σε καντόνια και θα διοικείται από εκπροσώπους της πλειοψηφίας εθνότητας σε κάθε καντόνι. Η πρόταση αυτή απορρίφθηκε στο συνέδριο ειρήνης του Παρισιού.

## Δημογραφικά
Η Δημοκρατία αριθμούσε 1.582.133 κατοίκους, εκ των οποίων:
* 592.049 (37.42%) Ρουμάνοι
* 387.545 (24,50%) Γερμανοί
* 284.329 (17.97%) Σέρβοι
* 242.152 (15,31%) Ούγγροι
Υπήρχαν κι άλλες μικρότερες εθνοτικές ομάδες όπως Σλοβάκοι, Κροάτες, Ρώσοι, κλπ..

Σύμφωνα με τη θρησκεία, ο πληθυσμός της Δημοκρατίας ήταν:
* 855.852 (54.10%) Ορθόδοξοι Χριστιανοί
* 591.47 (37,38%) Καθολικοί
Επίσης υπήρχαν μέλη μικρότερων θρησκευτικών κοινοτήτων όπως Καλβινιστές, Λουθηρανοί και οι Εβραίοι

## Παραπομπές


## Πηγές
* Драго Његован, Присаједињење Војводине Србији, Нови Сад, 2004.
* Милојко Брусин, Наша разграничења са суседима 1919—1920, Нови Сад, 1998.

Κατηγορία:Ιστορία της Ρουμανίας
Κατηγορία:Ιστορία της Ουγγαρίας
Κατηγορία:Ιστορία της Βοϊβοντίνας
Κατηγορία:20ός αιώνας στη Σερβία
Κατηγορία:Πρώην δημοκρατίες
Κατηγορία:Πρώην μη αναγνωρισμένα κράτη
Πολύδωρος ο Λακεδαιμόνιος

Ο **Πολύδωρος** ήταν βασιλιάς της αρχαίας Σπάρτης, που καταγόταν από το γένος των Αγιαδών.

Ήταν γιος και διάδοχος του βασιλιά Αλκαμένη.   Όπως μας πληροφορεί ο Παυσανίας, στα χρόνια του οι Λακεδαιμόνιοι δημιούργησαν αποικίες στην Ιταλία, στον Κρότωνα και τους Επιζεφύριους Λοκρούς, ενώ κορυφώθηκε ο Α΄ Μεσσηνιακός Πόλεμος. Ο Πολύδωρος ήταν πολύ δημοφιλής στη Σπάρτη, ως δίκαιος και φιλάνθρωπος, και η φήμη του εξαπλώθηκε σε όλη την Ελλάδα. Μετά το τέλος του πολέμου, που έληξε με την επικράτηση των Λακεδαιμονίων χάρη στην ηγεσία του βασιλιά Θεοπόμπου του γένους των Ευρυποντιδών, ο Πολύδωρος φονεύθηκε από τον Πολέμαρχο, που καταγόταν από μια επιφανή οικογένεια της Σπάρτης. 

Τον Πολύδωρο διαδέχθηκε ο γιος του, ο Ευρυκράτης.  

## Παραπομπές


Πολυδωρος
Δημοκρατία της Μπαράνια και Μπάια

Η **Δημοκρατία της Μπαράνια και Μπάια** ή **Σερβοουγγρική Δημοκρατία της Μπαράνια και Μπάια** (*[[σερβικά]] : Српско-мађарска република Барања-Баја ή Барањско-Бајска Република [[ουγγρικά]] : Baranya-Bajai Szerb-Magyar Köztársaság*) ήταν μια βραχύβια κατάσταση που διακηρύχθηκε στην πόλη Πεκς στις 14 Αυγούστου 1921. Η επικράτειά της περιελάμβανε τα βόρεια τμήματα των γεωγραφικών περιοχών της Μπαράνια και Μπάτσκα.

## Ιστορία
Μετά την στρατιωτική ήττα της Αυστροουγγαρίας τον Οκτώβριο το 1918 τα εδάφη της Μπαράνια και της Μπάτσκα πέρασαν υπό τον έλεγχο του στρατού του Βασιλείου της Σερβίας που στις 25 Νοεμβρίου 1918 κήρυξε την προσάρτηση των εδαφών στο Βασίλειο της Σερβίας και αποτέλεσαν την αυτόνομη περιοχή που ονομάστηκε Βανάτο, Μπάτσκα και Μπαράνια. Την 1 Δεκεμβρίου 1918 η περιοχή ως τμήμα του Βασιλείου της Σερβίας έγινε μέρος του Βασιλείου των Σέρβων, Κροατών και Σλοβένων.

Το καλοκαίρι του 1919 πολλοί κομμουνιστές αντιφρονούντες της Ουγγαρίας φεύγουν από τη "λευκή τρομοκρατία" του ναυάρχου Μίκλος Χόρθι και μεταναστεύουν στην Μπαράνια όπου ο δήμαρχος του Πετς Μπέλα Λίντερ τους παρείχε στέγαση.

Η Διάσκεψη Ειρήνης των Παρισίων απένειμε τα βόρεια τμήματα της Μπαράνια και της Μπάτσκα στην Ουγγαρία. Η απόφαση προκάλεσε γενική απεργία και μαζικές διαδηλώσεις στο Πεκς οι διαδηλώσεις κορυφώθηκαν με την Εθνοσυνέλευση στις 14 Αύγουστο 1921 όπου μπροστά σε 30.000 ανθρώπους ο Πέτερ Ντόμπροβιτς πρότεινε τη σύσταση μιας ανεξάρτητης δημοκρατίας που θα την αποτελούν οι βόρειες περιοχές της Μπάτσκα και Μπαράνια που είχαν δοθεί στην Ουγγαρία. Ο Ντόμπροβιτς έγινε πρόεδρος της εκτελεστικής επιτροπής της νέας δημοκρατίας.

Η κυβέρνηση της νέας δημοκρατίας ωστόσο δεν κατάφερε να κερδίσει τη διεθνή αναγνώριση της ανεξαρτησίας της, και μετά την αποχώρηση του Γιουγκοσλαβικού στρατού οι Ουγγρικές δυνάμεις εισήλθαν στο Πεκς καταλύοντας την βραχύβια Δημοκρατία.

Η διάρκεια της Δημοκρατίας ήταν μικρής διάρκειας από τις 14 έως τις 21 Αυγούστου 1921. 

## Πληθυσμός
Το μεγαλύτερο μέρος του πληθυσμού της Δημοκρατίας αποτελείτο από τους Ούγγρους , και σε αυτό υπήρχαν Σέρβοι, Κροάτες, Γερμανοί, Εβραίοι και άλλοι

## Παραπομπές


## Αναφορές
* Димитрије Боаров, Политичка историја Војводине, Нови Сад, 2001.

## Εξωτερικοί σύνδεσμοι
* 

Κατηγορία:Ιστορία της Ουγγαρίας
Κατηγορία:Ιστορία της Βοϊβοντίνας
Κατηγορία:20ός αιώνας στη Σερβία
Κατηγορία:Ιστορία της Γιουγκοσλαβίας
Κατηγορία:Πρώην δημοκρατίες
Δημοκρατία της Πρεκμούριε

Η **Δημοκρατία της Πρεκμούριε** (*[[σλοβενικά]]: Respublika Slovenska okroglina, [[ουγγρικά]]: Vendvidéki Köztársaság ή Muravidéki Köztársaság ή Mura Köztársaság, [[γερμανικά]]: Murrepublik ή Republik Übermurgebiet*), ήταν ένα βραχύβιο κράτος των Σλοβένων στην περιοχή Πρεκμούριε της σημερινής Σλοβενίας. Η Δημοκρατία ανακηρύχθηκε στις 29 Μαΐου 1919 στην πόλη Μούρσκα. Ηγέτης του κινήματος ήταν ο Βίλμος Τκάλετς διευθυντής σχολείου και ψάλτης.

Το 1919 οι Ούγγροι κομμουνιστές του Μπέλα Κουν ανακήρυξαν στη Βουδαπέστη κομουνιστική δημοκρατία ωστόσο οι Σλοβένοι του Πρεκμούριε δεν είχαν ενταχθεί στο κομμουνιστικό κίνημα.

Ο Τκάλετς με λίγους στενούς φίλους του στις 29 Μαΐου ανακήρυξε τη Δημοκρατία της Πρεκμούριε. Ωστόσο η νεοσύστατη Δημοκρατία δεν είχε αποδοχή κι ένωσε πολύ λίγα μέρη. Τον Ιούλιο του 1919 ο Ουγγρικός στρατός κατέλαβε την Πρεκμούριε και ο Βίλμος Τκάλετς αναγκάστηκε να καταφύγει στην Αυστρία, επειδή ο πληθυσμός δεν ήταν πρόθυμος να πολεμήσει ενάντια στους Ούγγρους. Το 1920 η Πρεκμούριε έγινε τμήμα της Γιουγκοσλαβίας.

Ο Βίλμος Τκάλετς αργότερα διέφυγε στην Ουγγαρία όπου εργάστηκε ως δάσκαλος και δημόσιος υπάλληλος.

## Βιβλιογραφία
* Јулиј Титл: Мурска Република, 1971.

## Παραπομπές


Κατηγορία:Ιστορία της Ουγγαρίας
Κατηγορία:Ιστορία της Σλοβενίας
Κατηγορία:Ιστορία της Γιουγκοσλαβίας
Κατηγορία:Πρώην δημοκρατίες
Κατηγορία:Πρώην μη αναγνωρισμένα κράτη
Κύπελλο ΟΥΕΦΑ 2006-2007

Το **Κύπελλο ΟΥΕΦΑ 2006-07** ήταν το 36ο Κύπελλο ΟΥΕΦΑ από την ίδρυση του θεσμού. Ο τελικός έγινε στις 16 Μαΐου 2007 στο Χάμπντεν Παρκ στη Γλασκόβη. Η Σεβίλλη κατέκτησε τον τίτλο για δεύτερη φορά, νικώντας στον τελικό την Εσπανιόλ με 3-1 στα πέναλτι (2-2).

Πρώτος σκόρερ της διοργάνωσης ήταν ο Βάλτερ Παντιάνι της Εσπανιόλ με 11 γκολ.

## Βαθμολογία ομοσπονδιών

## Προκριματικοί γύροι
### Πρώτος προκριματικός γύρος
Οι αγώνες έγιναν στις 13 και 27 Ιουλίου 2006.

!colspan="5"|Νότια-Μεσογειακή περιοχή
|-

|-
!colspan="5"|Κεντρική-Ανατολική περιοχή
|-

|-
!colspan="5"|Βόρεια περιοχή
|-

|}

### Δεύτερος προκριματικός γύρος
Οι αγώνες έγιναν στις 8 και 10 Αυγούστου (πρώτο σκέλος) και στις 24 Αυγούστου 2006 (δεύτερο σκέλος).

!colspan="5"|Νότια-Μεσογειακή περιοχή
|-

|-
!colspan="5"|Κεντρική-Ανατολική περιοχή
|-

|-
!colspan="5"|Βόρεια περιοχή
|-

|}

## Πρώτος γύρος

Οι αγώνες έγιναν στις 14 Σεπτεμβρίου (πρώτος αγώνας) και στις 28 Σεπτεμβρίου 2006 (δεύτερος αγώνας)

}

|}

## Φάση ομίλων
Οι πρώτες τρεις ομάδες προκρίθηκαν στην φάση των 32.

### Όμιλος A

|}

### Όμιλος B

|}

### Όμιλος C

|}

### Όμιλος D

|}

### Όμιλος E

|}

### Όμιλος F

|}

### Όμιλος G

|}

### Όμιλος Η

|}

## Φάση Νοκ-Άουτ

### Φάση των 32
Οι πρώτοι αγώνες έγιναν στις 14 και 15 Φεβρουαρίου, ενώ οι δεύτεροι αγώνες στις 22 Φεβρουαρίου 2007.

|}

1 Η Φέγενορντ τιμωρήθηκε από την UEFA.

### Φάση των 16
Οι πρώτοι αγώνες έγιναν στις 8 Μαρτίου 2007, ενώ οι δεύτεροι αγώνες στις 14 και 15 Μαρτίου 2007.

|}

### Προημιτελικοί
Οι προημιτελικοί έγιναν στις 5 και 12 Απριλίου 2007.

|}

### Ημιτελικοί
Οι ημιτελικοί διεξήχθησαν στις 26 Απριλίου και 3 Μαΐου 2007.

|}

## Τελικός

## Πρώτοι σκόρερ

## Δείτε επίσης
*ΟΥΕΦΑ Τσάμπιονς Λιγκ 2006-07
*Κύπελλο Ιντερτότο ΟΥΕΦΑ 2006
*ΟΥΕΦΑ Σούπερ Καπ 2007

## Εξωτερικοί σύνδεσμοι
*Όλοι οι αγώνες του Κυπέλλου ΟΥΕΦΑ 2006-07
*Regulations for current season
* All scorers 2006–07 UEFA Cup according to (excluding preliminary round) according to protocols UEFA + all scorers preliminary round
*2006/07 UEFA Cup - results and line-ups (archive)

Κατηγορία:Κύπελλο ΟΥΕΦΑ
Κατηγορία:Ποδόσφαιρο το 2006
Κατηγορία:Ποδόσφαιρο το 2007